«Milan» jamoasining sobiq hujumchisi, ayni vaqtda «Nitstsa» sharafini himoya qilayotgan Mario Balotelli rossonerilar prezidenti Silvio Berluskoni tomonidan o‘zi haqida bildirilgan salbiy fikrlarga munosabat bildirdi. Berluskoni biroz avvalroq Italiya bosh vaziri Matteo Rentsini 26 yoshli bu futbolchi bilan qiyoslab, ularning ikkisi ham ishonchlarni oqlamagani haqida gapirgandi. «Prezident Berluskoni, nega siz mening nomimni siyosatga aralashtirayapsiz? Zerikkan ko‘rinasiz? Qizil-qora ranglar hamish qalbimda», — deya yozgan Balotelli o‘z tvitterida.